sagorsarker/bangla-wikipedia huggingface dataset:
বাসুপাড়া ইউনিয়ন

বাসুপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
বাসুপাড়া ইউনিয়নের আয়তন ২৩.৩৩ বর্গকিলোমিটার।
সম্রাট বাবরের ভারত বর্ষ দখলের পরে তার সেনাপতি সমগ্র ভারতবর্ষকে ভ্রমণ করার এক পর্যায়ে এ অঞ্চলে আসেন। এখানে এসে তিনি জানতে পারেন অত্র এলাকার মানসিংহপুর গ্রামে মানসিংহ নামে এক প্রভাবশালী ও গুণী লোক বাস করেন। তিনি তার সাথে আলোচনা করেন এবং তার কাছে জানতে পারেন পশ্চিম গ্রামে আরও একজন গুণী ও প্রভাবশালী লোক বাস করেন যার নাম বাসুদেব। কৌতূহল বশতঃ সেনাপতি বাসুদেবের সাথে সাক্ষাৎ করেন এবং এই গ্রামটি ঘুরে দেখেন। আলাপকালে তিনি জানতে পারেন বাসুদেবের স্ত্রীর নাম বাসুমতি। তার নামানুসারেই এই গ্রামের নাম রাখা হয় বাসুপাড়া। পুরাতন এই ঐতিহ্যকে ধরে রাখার জন্যই এই ইউনিয়নের নামও রাখা হয় বাসুপাড়া।
বাসুপাড়া ইউনিয়ন বাগমারা উপজেলার আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
২০১১ সালের আদমশুমারি অনুযায়ী বাসুপাড়া ইউনিয়নের মোট জনসংখ্যা ২৭১৬৬ জন, যার মধ্যে ১৪০৩৮ জন পুরুষ ও ১৩১২৮ জন মহিলা। ইউনিয়নটিতে ২২ টি গ্রাম ও ৮০ টি পাড়া রয়েছে।
লিঙ্কন রবার্টস

লিঙ্কন আব্রাহাম রবার্টস (; জন্ম: ৪ সেপ্টেম্বর, ১৯৭৪) অ্যাকর্ড এলাকায় জন্মগ্রহণকারী টোবাগীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো এবং হিয়ারফোর্ডশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন লিঙ্কন রবার্টস।
একদিনের ক্রিকেটে দূর্দান্ত খেলা প্রদর্শনের পর ১৯৯৬ সালে প্রথম-শ্রেণীর ক্রিকেটে অভিষেক ঘটে তার। তবে, ১৯৯৯ সাল পর্যন্ত তাকে শতরানের ইনিংস খেলার জন্যে অপেক্ষার প্রহর গুণতে হয়। এর একমাস পর অস্ট্রেলিয়ার বিপক্ষে প্রথমবারের মতো টেস্টে অংশগ্রহণের জন্যে আমন্ত্রিত হন। এ পর্যায়ে প্রথম-শ্রেণীর ক্রিকেটে তার ব্যাটিং গড় ছিল মাত্র ২২।
১৯৯৫-৯৬ মৌসুম থেকে ২০০২-০৩ মৌসুম পর্যন্ত লিঙ্কন রবার্টসের প্রথম-শ্রেণীর খেলোয়াড়ী জীবন চলমান ছিল। মাঝেমধ্যে তিনি অফ স্পিন বোলিং করতেন। ত্রিনিদাদ ও টোবাগো দলে পরিবর্তিত বোলার হিসেবে ব্যবহৃত হতেন। গালি অঞ্চলে ফিল্ডিংয়ে অবস্থান করতেন।
ত্রিনিদাদ ও টোবাগোর পক্ষে ৫১টি প্রথম-শ্রেণীর ক্রিকেট খেলায় অংশ নিয়েছেন। ১৯৯৯ সালসহ পূর্ববর্তী তিন বছর ত্রিনিদাদ ও টোবাগো’র পক্ষে অত্যন্ত ভালোমানের খেলা প্রদর্শন করেছিলেন তিনি। আঞ্চলিক প্রতিযোগিতায় পাঁচ ইনিংসে ৫১ গড়ে ২৫৫ রান তুলেন। ঐ বছরের শুরুতে লিওয়ার্ড আইল্যান্ডসের বিপক্ষে ৫১ রানের দূর্দান্ত ইনিংস উপহার দেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিঙ্কন রবার্টস। ১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
অস্ট্রেলিয়ার বিপক্ষে অভিষেকধারী দুইজন নবীন ক্রিকেটারের অন্যতম ছিলেন তিনি। অংশগ্রহণকৃত টেস্টের পূর্বে প্রস্তুতিমূলক খেলায় ছক্কা ও চার নিয়ে ৩৮ রান তুলেন। এ পর্যায়ে তিনি গ্লেন ম্যাকগ্রা’র হাফ ভলি আকৃতির বল মোকাবেলায় ব্যর্থ হলে তার মাঝের স্ট্যাম্প উপড়ে যায়। সাত বল মোকাবেলা করে শূন্য রানে তাকে প্যাভিলিয়নে ফেরৎ আসতে হয়। তবে, টেস্ট ক্রিকেটের ইতিহাসে প্রথম খেলোয়াড় হিসেবে টোবাগো দ্বীপ থেকে খেলার সুযোগ লাভ করেন তিনি।
আন্তর্জাতিক ক্রিকেটে উপেক্ষিত হলেও ত্রিনিদাদ ও টোবাগোর পক্ষে নিয়মিতভাবে খেলতে থাকেন। ২০০৩ সালে ত্রিশের মাঝামাঝি গড়ে ব্যাটিং করলেও ২৯ বছর বয়সে তার ক্রিকেট খেলোয়াড়ী জীবনের সমাপ্তি ঘটে।
কাচারী কোয়ালিপাড়া ইউনিয়ন

কাচারী কোয়ালিপাড়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
কাচাড়ী কোয়ালিপাড়া ইউনিয়নের আয়তন ।
পূর্বে এই এলাকাটি অবিভক্ত ভবানীগঞ্জ ইউনিয়নের অংশ ছিল। ২০০২ সালে ভবানীগঞ্জ ইউনিয়নের কিছু  অংশ নিয়ে ভবানীগঞ্জ পৌরসভা গঠন করা হলে একই সাথে কাচারী কোয়ালিপাড়া ইউনিয়ন আত্মপ্রকাশ হয়।
১৮শ শতাব্দীর প্রথমভাগে নাটোর রাজপরিবারের উত্থান হওয়ার পর বর্তমান হিন্দু পাড়ার মন্দিরে এ এলাকার জমিদারের একটি কাচারী স্থাপন করা হয়। কালের আবর্তে এই কাচারীকে ঘিরে গ্রামের নাম হয় কাচারী কোয়ালীপাড়া। বর্তমানে ইউনিয়নটি কাচারী কোয়ালিপাড়া গ্রামের নাম অনুসারেই করা হয়।
ইউনিয়নটির বেশিরভাগ এলাকাই জলাভূমিতে বেষ্টিত। লাকাটি বিল ও লিকড়া বিলে মাছ ধরে অনেক পরিবার জীবন ধারণ করে থাকে। এছাড়াও কৃষিকাজ এখানকার মানুষের প্রধান পেশা।
কাচাড়ী কোয়ালিপাড়া ইউনিয়ন বাগমারা উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ইউনিয়নটির গ্রামের সংখ্যা ৬টি- জাংগালপাড়া, কালিকাপুর, মানসিংহপুর, মধুপুর, মোহনপুর ও কাচাড়ী কোয়ালিপাড়া।
২০০১ সালের আদমশুমারি অনুযায়ী কাচাড়ী কোয়ালিপাড়া ইউনিয়নের মোট জনসংখ্যা ৬৩৭৩ জন, যার মধ্যে ৩২০১ জন পুরুষ ও ৩১৭২ জন মহিলা। ইউনিয়নটিতে ০৬ টি গ্রাম, ১৪ টি পাড়া, ০৯ টি ওয়ার্ড এবং ০৫ টি মৌজা রয়েছে।
২০০১ সালের আদমশুমারি অনুযায়ী কাচারী কোয়ালিপাড়া ইউনিয়নের সাক্ষরতার হার ৪৮.৪০%। অত্র ইউনিয়নে ০৫টি প্রাথমিক বিদ্যালয়, ০২টি উচ্চ বিদ্যালয়, ০১টি বালিকা উচ্চ বিদ্যালয়, ০২টি কলেজ রয়েছে।
পুলক গগৈ

পুলক গগৈ () অসমের একজন বিখ্যাত চলচ্চিত্র পরিচালক। ১৯৭৪ সালে তিনি খোজ নামক অসমীয়া চলচ্চিত্র পরিচালনা করে চলচ্চিত্র জগতে প্রবেশ করেছিলেন। তিন ই সর্বমোট ৮টি চলচ্চিত্র পরিচালনা করেছেন। "রেলর আলির দুবরি বন" নামক চলচ্চিত্র পরিচালনা করে তিনি শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছেন।। চলচ্চিত্র জগতে জড়িত হওয়ার পূর্বে তিনি চিত্রশিল্পী তথা কার্টুনিস্ট ছিলেন। 
একজন চিত্রশিল্পীরূপে পুলক গগৈয়ের কর্মজীবন আরম্ভ হয়েছিল। তিনি বোম্বের বান্দ্রা স্কুল অফ আর্টস থেকে চিত্রাঙ্কন শিখেছিলেন । বোম্বের জাহাঙ্গীর আর্ট গ্যালারি এবং ওয়াশিংটন ও অন্যান্য বিভিন্ন স্থানে তাঁর আঁকা চিত্রগুলি প্রদর্শিত হয়েছিল। আসাম ট্রিবুইন নামক অসমীয়া দৈনিক সংবাদ কাগজে তিনি কার্টুনিস্টের পদে চাকুরি করেছিলেন। বীরেন্দ্র কুমার ভট্টাচার্যের নবযুগ নামক আলোচনা পত্রিকায় তিনি কিছুকাল কাজ করেছিলেন, কিন্তু পত্রিকাটি বন্ধ হওয়ায় তিনি কলকাতায় গমন করেন ও সেখান থেকে কার্টুনের পত্রিকা প্রকাশ করেন। তাঁর আর্থিক অনটনের সংবাদ শুনে ভূপেন হাজরিকা ভাগ্য নামক চলচ্চিত্রে কাজ করার সুযোগ করে দেন । 
১৯৭১-৭২ সালে তিনি আমেরিকার ওয়াশিংটনের এক চিত্র প্রদর্শনীতে অংশগ্রহণ করেন। প্রদর্শনীতে চল্লিশটি চিত্র বিক্রয় করে তিনি অর্থ সংগ্রহ করেছিলেন। বোম্বে এসে তিনি বিজয় চৌধুরী, ভূপেন হাজরিকা ও পিযুষ কান্তি রায়ের সাথে সাক্ষাৎ করেন। তাঁদের প্রস্তানে তিনি খোজ নামক চলচ্চিত্র নির্মাণ করেছিলেন। দুর্ভাগ্যবশতঃ চলচ্চিত্রটি ফ্লপ হয়েছিল। 
তিনি সর্বমোট ৯টি চলচ্চিত্র নির্মাণ করেছেন তারমধ্যে ৬টি প্রযোজনা করেছেন। "শ্রীমতি মহিমাময়ী" চলচ্চিত্রে তিনি যথেষ্ট আয় করেছিলেন।" সেন্দুর" ও "সুরুয" সুপারহিট চলচ্চিত্র রূপে পরিগনিত হয়েছে। রেলর আলির দুবরি বন নামক চলচ্চিত্র শ্রেষ্ঠ চলচ্চিত্রের পুরস্কার লাভ করেছে। তথ্যমতে তিনি পাঁচ লক্ষ টাকা আয় করেছিলেন। তিনি চলচ্চিত্র নির্মাণ করা ছাড়াও ছোট চলচ্চিত্র ও টেলিফিল্ম নির্মাণ করেছেন। 
পুলক গগৈ মর্বমোট ৯টি চলচ্চিত্র পরিচালনা করেছেন
রেলর আলির দুবরি বন নামক চলচ্চিত্রের জন্য তিনি ৮০তম রাষ্ট্রীয় চলচ্চিত্র মহোৎসবে রজতমল পুরস্কার লাভ করেছেন
সিলভিয়া মন্তেফস্কি

সিলভিয়া মন্টেফোসচি (১২ জুন ১৯২৬ - ১৬ মার্চ ২০১১) একজন ইতালিয়ান মনোবিজ্ঞানী। মন্টেফোসচি জন্ম গ্রহণ করেন রোমে। তিনি চিকিৎসা এবং জীববিজ্ঞানের শাখায় ডিগ্রি নেওয়ার পরে মনোবিজ্ঞান অধ্যয়ন শুরু করেছিলেন। তিনি আর্নস্ট বার্নহার্ডের ছাত্র ছিলেন। তিনি বিশিষ্ট ছিলেন "Jungian thought" দ্বান্দ্বিক কী ব্যাখ্যা করার জন্য।
তিনি চিকিৎসক ছিলেন এবং মনোবিজ্ঞানের বিতর্কমূলক দৃষ্টি নিয়ে বিশ্লেষণ করেছেন। তার তাত্ত্বিক বিশ্লেষন ছিলো, আত্ম-চেতনা প্রক্রিয়া হিসাবে মানুষের জ্ঞানীয় অভিজ্ঞতাকে সর্বজনীন অর্থ
এবং সত্তাতে বিবর্তন করো। ১৯৭৭ সালের পরে, তিনি সিগমুন্ড ফ্রয়েড থেকে কার্ল জং পর্যন্ত মনোবিশ্লেষকদের ইতিহাস ও গবেষণাকে একীভূত করে পাঠ করেন। সেই পাঠ্যের আন্তঃসংযোগের বিষয়গুলিতে মনোনিবেশ করা শুরু করেছিলেন এবং আজ অবধি একই মনোবিশ্লেষকগণ এবং এর ইতিহাসে "পৃথকীকরণের মূলনীতি" (principle of individuation) প্রয়োগ করেছেন।
তিনি যে বইগুলি লিখেছেন সেগুলো বাস্তবত জ্ঞানের একটি মৌলিক কাজ, যার দ্বারা মনোবিশ্লেষণকে জানা যায়:
বল্লারপাটম

বল্লারপাটম ভেম্বনাড় হ্রদে অবস্থিত দ্বীপগুলির একটি, যা দক্ষিণ ভারতের কেরালা রাজ্যের কোচি শহরের নিকটে অবস্থিত৷ ভেম্বনাড় হ্রদে অবস্থিত এই দ্বীপটি কোচি হ্রদ অংশে অবস্থিত৷ দ্বীপটির জনসংখ্যা ১০,০০০ এর কিছু বেশি৷ 
কোচি বন্দর মূলত যে দুটি দ্বীপ নিয়ে গঠিত তার একটি হলো "বল্লারপাটম" এবং অপরটি হলো উইলিংডন দ্বীপ৷ কোচি বন্দরের আন্তর্জাতিক কন্টেনার ট্রান্স-শিপমেন্ট টার্মিনালটি সম্পূর্ণভাবে এই দ্বীপেই অবস্থিত৷ দ্বীপটির পশ্চিমদিকে বাইপিন ও পূর্বদিকে মুলবুঘাট অবস্থিত৷
বল্লারপাটম দ্বীপটি কোচি সিটি সেন্টার এবং বাইপিন দ্বীপের সাথে গোশ্রী উড়ালপুলের মাধ্যমে যুক্ত। বেসরকারি বাস পরিষেবা, কেরালা রাজ্য সরকারি বাস পরিষেবা এবং অটোরিকশা পরিষেবার মাধ্যমে কচি শহরের সাথে এই দ্বীপটি সড়কপথে যাতায়াত যোগ্য। চারটি লেন বিশিষ্ট ৪৭সি নং জাতীয় সড়ক (বর্তমানে ৯৬৬এ জাতীয় সড়ক) দূরে কালাসেরিতে বল্লারপাটমের সাথে ৪৭ নং জাতীয় সড়ককে যুক্ত করেছে। বল্লারপাটম থেকে ১৭ নং এবং ৪৭ নং জাতীয় সড়ক দুটি সহজগম্য। 
২০০৯ খ্রিস্টাব্দ থেকে বল্লারপাটম ৪৬২০ মিটার দীর্ঘ রেল ব্রিজের মাধ্যমে এড়পল্লী রেলওয়ে স্টেশনের সঙ্গে যুক্ত। তবেই এই রেল পরিবহন ব্যবস্থা পুরোপুরি ভাবে আন্তর্জাতিক কনটেইনার ট্রান্সশিপমেন্ট টার্মিনালের জন্য ব্যবহৃত হয়।
দ্বীপটির ৭০ শতাংশ ভূখণ্ড ধান চাষে ব্যবহৃত হয়, এছাড়া অর্থনীতির অধিকাংশই আসে চিরাচরিত পদ্ধতিতে মাছ চাষ এবং শস্য চাষের মাধ্যমে। স্থানীয় ভাষায় ধীবর নামে পরিচিত জেলে সম্প্রদায়ের মূল জীবিকা পুরাতন পদ্ধতিতে জল ছড়িয়ে মাছ শিকার করা যা স্থানীয়ভাবে বলকেট্টু নামে পরিচিত।
নিরক্ষীয় শান্ত বলয়

নিরক্ষীয় শান্ত বলয় (আই টি সি জেড), হল নিরক্ষীয় অঞ্চলে, যেখানে উত্তর-পূর্ব ও দক্ষিণ-পূর্ব অয়ন বায়ু এক-কেন্দ্রমুখি হয়ে একটি সরু ফিতার মতো স্থানে নিশ্চল অনড় বায়ুপ্রবাহহীন বায়ুমন্ডলের সৃষ্টি করে,যাকে নাবিকরা খর্বাকৃতি বা নিশ্চল আবহাওয়ার অঞ্চল বলে থাকে। এটি তাপ নিরক্ষীয় অঞ্চলে পৃথিবীকে ঘিরে থাকে, যা ঋতু অনুযায়ী অবস্থান কিছু পরিবর্তন করে। এটি যখন ভৌগোলিক নিরক্ষরেখা অঞ্চলে থাকে, তখন তাকে নিকট-নিরক্ষীয় অবতল বলে। আর যখন, আই টি সি জেড মৌসুমি বায়ুর আবর্তনের কাছে বা তার সাথে মিলে যায়, তখন তাকে মৌসুমীয় অবতল বলা হয়, যা অস্ট্রেলিয়া ও এশিয়ার কিছু অংশে প্রায়ই দেখা যায়।
১৯২০ সাল থেকে ১৯৪০ সাল পর্যন্ত প্রাথমিক ভাবে আই টি সি জেড-কে "আন্তঃ-ক্রান্তীয় অগ্রভাগ" বা ("আই টি এফ"), বলে ভাবা হত, কিন্তু ১৯৪০ থেকে ১৯৫০ সালের মধ্যবর্তী সময়ে যখন ক্রান্তি বলয়ে বাতাস প্রবাহের এক-কেন্দ্রমুখিতা বিষয়টি উপলব্ধি করা গেল, তখন থেকে, "আন্তঃ-ক্রান্তীয় এক-কেন্দ্রমুখি অঞ্চল" বা ("আই টি সি জেড") পরিভাষাটি ব্যবহার শুরু হল। 
এই "আই টি সি জেড"হল, সাধারণ ভাবে একটি বজ্রগর্ভ মেঘের সরু ফালি বা ফিতার আকার, যা ক্রান্তিরেখায় সারা ভূমণ্ডলকে ঘিরে রাখে। উত্তর গোলার্ধে অয়ন বায়ু, উত্তরপূর্ব দিক থেকে দক্ষিণপশ্চিম দিকে বয় এবং দক্ষিণ গোলার্ধে তা, দক্ষিণপূর্ব দিক থেকে উত্তরপশ্চিমে বয়। নিরক্ষীয় অঞ্চলের উত্তর বা দক্ষিণে 'আই টি সি জেড'এর অবস্থানের ওপর নির্ভর করে অয়ন বায়ু কোরিওলিস প্রভাব ও পৃথিবীর আহ্নিক গতি অনুযায়ী, দিক পরিবর্তন করে প্রবাহিত হয়। উদাহরণ স্বরূপ বলা যায়, যখন 'আই টি সি জেড'এর অবস্থান নিরক্ষীয় অঞ্চলের উত্তরে, তখন দক্ষিণপূর্ব অয়ন বায়ু সেই অঞ্চলে এসে দিক পরিবর্তন করে দক্ষিণপশ্চিম দিকে বইতে থাকে। তড়িৎঝঞ্ঝার কারণে ও সূর্যের তাপে সংক্রামক হয়ে 'আই টি সি জেড'এ উল্লম্ব গতির সৃষ্টি করে ও প্রচুর বাতাসকে আকর্ষণ করে, আর এতেই অয়ন বায়ুর সৃষ্টি হয়। 'আই টি সি জেড', সক্রিয় ভাবে যে অংশটি ঊর্ধ্বমুখী হেডলি সেলের অনুসরণ করে,তখন তা আর্দ্র। আর যে অংশটি নিম্নমুখী তাকে অশ্ব অক্ষাংশ বলে।
সাধারণত নিরক্ষীয় উত্তাপের ওপর নির্ভর করে,'আই টি সি জেড'এর অবস্থান' যা ঋতুর সঙ্গে পরিবর্তিত হয়। সমুদ্রের উপরিভাগের বায়ুর উত্তাপ যখন ভূমিভাগের উপরের বায়ুর উত্তাপ থেকে বেশি থাকে, তখন ভূমিভাগের দিকে বায়ুর অভিসরণ অনেক স্পষ্ট ভাবে বোঝা যায়। মহাসাগরের ওপরে, যেখানে এক-কেন্দ্রমুখী অঞ্চল বেশি স্পষ্ট, সেখানে ঋতুচক্র আরও সূক্ষ, এবং সেটি সামুদ্রিক তাপমাত্রার বিতরণের কারণে পরিচলন সীমাবদ্ধতা থেকে উদ্ভূত। কোনো কোনো সময়ে এমনও হয়, দুটি 'আই টি সি জেড' একই সাথে তৈরী হয়েছে,একটি নিরক্ষীয় অঞ্চলের উত্তরে ও আরেকটি দক্ষিণে, যার মধ্যে একটি আরেকটির থেকে বেশি শক্তিশালী। আর যখনি এটা হয়, তখন এদের মাঝখানের মিলনস্থলের মধ্যে উচ্চচাপের একটি সেতু তৈরী হয়।
'আই টি সি জেড' বলতে নিরক্ষীয় সেই অঞ্চলকে বোঝায়, যেখানে অয়ন বায়ু মুখোমুখি মিলিত হয়। বর্ষা ঋতুর আগমন ও তার পরিমাণ সাধারণ ভাবে, সূর্যের তাপের পরিমাণের ওপর ও 'আই টি সি জেড'-এর উত্তর-দক্ষিণ পরিযানের ওপর নির্ভর করে। এই বিষয়টি নিরক্ষীয় সমুদ্র ক্ষেত্রে প্রযোজ্য। সমস্ত মহাদেশে বৃষ্টির অতিরিক্ত মাত্রার কারণ অবশ্যই 'আই টি সি জেড'-এর ওপরে নির্ভর করে হয় না। এমনকি নিরক্ষীয় ভূমিভাগের বৃষ্টিপাতও 
শুধুমাত্র ওই মখোমুখি মিলনের কারণেই হয়, তা বলা যায় না। বরং বলা যায়, বৃষ্টিপাতের পরিমাণের বেশি বা কম, তা নির্ভর করে স্থানীয় নানা বিষয়ের ওপর; যেমন, বায়ুমণ্ডলের ঢেউ বা তার নির্গমন মুখের সূক্ষতা, 
সমুদ্র সন্নিহিত অবস্থান, অঞ্চল প্রভাবিত সংশ্লিষ্ট পরিবেশ, আর্দ্রতার আবর্তন, নানা প্রাকৃতিক তফাৎ ও আলবেডো বা আলোর, তাপের প্রতিফলন।
গ্লেবিওনিস

"গ্লেবিওলিন" ছোট মহাজাতির অন্তর্ভুক্ত সপুষ্পক উদ্ভিদ। এরা Asteraceae পরিবারের সদস্য। পূর্বে এদের ক্রাইস্যান্থেমাম গণের অন্তর্গত বলে বিবেচনা করা হতো।তবে ১৯৯৯ সালে আন্তর্জাতিক বোটানিক্যাল কংগ্রেস ক্রাইস্যান্থেমাম এর প্রজাতিকে পুনরায় সংজ্ঞায়িত করেছে এবং অর্থনৈতিকভাবে গুরুত্বপূর্ণ ফ্লোরিস্ট'স ক্রাইস্যান্থেমামের সাথে সম্পর্কিত বলেছে। কিন্তু এখন তা বর্জন করে গ্লেবিওনিসকে অন্তর্ভুক্ত করা হয়েছে।
"Glebionis Coronaria-"মুকুট ডেইজি বা তোড়া চন্দ্রমল্লিকা(মধ্য এবং দক্ষিণ ইউরোপ)
"Glebionis Segetun"-গাদা শস্য (উত্তর,মধ্য এবং দক্ষিণ ইউরোপ)
আন্তর্জাতিক ওজোন স্তর সুরক্ষা দিবস

আন্তর্জাতিক ওজোন স্তর সুরক্ষা দিবস বা বিশ্ব ওজোন দিবস প্রতি বছরের ১৬ সেপ্টেম্বর আন্তর্জাতিকভাবে পালিত একটি সচেতনতা দিবস। ওজোন স্তরের ক্ষয় ও এর ক্ষতিকর প্রভাব সম্পর্কে বিশ্বব্যাপী গণসচেতনতা তৈরিতে দিবসটি পালন করা হয়। ১৯৮৭ সালের ১৬ সেপ্টেম্বর বায়ুমণ্ডলের ওজোনস্তর ক্ষয়ের জন্য দায়ী দ্রব্যগুলোর ব্যবহার নিষিদ্ধ বা সীমিত করার জন্য ভিয়েনা কনভেনশনের আওতায় ওজোনস্তর ধ্বংসকারী পদার্থের ওপর মন্ট্রিল প্রটোকল গৃহীত হয়। এই দিনের স্মরণে ১৯৯৪ সালে, জাতিসংঘের সাধারণ পরিষদ ১৬ সেপ্টেম্বরকে আন্তর্জাতিক ওজোন স্তর সুরক্ষা দিবস হিসেবে ঘোষণা করে।
প্রটোকল স্বাক্ষরিত হওয়ার ৩০ বছর পরে ওজোন স্তর ক্ষয়ের সমাপ্তি লক্ষ্য করা গেছে। তবে ওজোন ক্ষয়ের জন্য দায়ী গ্যাসগুলির প্রকৃতির কারণে, এগুলির রাসায়নিক প্রভাব আরও ৫০ থেকে ১০০ বছর অব্যাহত থাকবে বলে মনে করা হয়।
গোলাপগঞ্জ থানা

গোলাপগঞ্জ থানা বাংলাদেশের সিলেট জেলার অন্তর্গত গোলাপগঞ্জ উপজেলার একটি থানা।
ইংরেজ শাসনামলে প্রথমে থানা প্রশাসন ছিল হেতিমগঞ্জে। ১৯০৬ সালে তদানীন্তন ব্রিটিশ সরকার সুরমা তীরবর্তী গোলাপগঞ্জ বাজারের সন্নিকটে থানা কার্যালয় স্থানান্তর করেন।
গোলাপগঞ্জ উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম গোলাপগঞ্জ থানার আওতাধীন।
ডুবো পরিবেশ

ডুবো পরিবেশ
ডুবো পরিবেশ বলতে বোঝায় এমন একটি অঞ্চল যা পানির নিচে থাকে। যেমন সমুদ্র, হ্রদ, পুকুর, জলাশয়, নদী, খাল( জলের দেহ নামে পরিচিত) তরল জলের তলদেশের নীচের অঞ্চলটিকে বোঝায়।ডুবো পরিবেশের বেশিরভাগই প্রাকৃতিক কিছু ক্ষেত্রে ভিন্নতা রয়েছে। পৃথিবীর সৃষ্টির শুরু থেকেই তরল পানি বিদ্যমান। পানির নিচের এই পরিবেশ পৃথিবী জীবনের উৎপত্তির স্থান বলে মনে করা হয়।
ডুবো পরিবেশের কিছু অংশে মানুষের বেশ কয়েকটি কার্যক্রম পরিচালিত হয়। এর মধ্যে রয়েছে গবেষণা, কাজ বা বিনোদনের জন্য ডুবুরি পাঠানো ।এমনকি ডুবোজাহাজের যুদ্ধে ও হয়। তবে জলের নীচের পরিবেশটি মানুষের জন্য প্রতিকূল এবং প্রায় স্থানেই প্রবেশ সম্ভব নয় ।তাই তুলনামূলকভাবে সামান্য অন্বেষণ করা হয়।
এই পৃথিবীর তিনভাগ পানি দ্বারা আবৃত। এই গ্রহের পৃষ্ঠর অধিকাংশ অতল সমতল।সমুদ্র পৃষ্ঠের নিচে ৪৪০০ এবং ৫৫০০ মিটার তল রয়েছে। এই পৃথিবীর জিওডের কেন্দ্রের পৃষ্ঠের চ্যালেঞ্জার ডিপ,যার অবস্থান মারিয়ানা ট্রেঞ্চে গভীরতায় অবস্থিত । এর তলদেশের একটি ছোট অংশে বিশাল ভূগর্ভস্থ জল রয়েছে। ভূগর্ভস্থ পরিবেশটি মানুষের পক্ষে খুব বৈরি তাই খুব কম অন্বেষণ করা হয়। এটি সোনার দ্বারা ম্যাপিং করা যেতে পারে।সরাসরি পরিচালিত, দূরবর্তীভাবে পরিচালিত যন্ত্রের মাধ্যমে অন্বেষণ করা যেতে পারে। সমুদ্রের তলগুলি সোনারের মাধ্যমে জরিপ করা হয়েছে ।বিশেষত কৌশলগত অঞ্চলগুলি সাবমেরিনগুলি নেভিগেট এবং সনাক্তকরণের জন্য বিশদভাবে ম্যাপ করা হয়েছে। 
একটি মহাসাগর হল পানির আধার। যা এই গ্রহের বেশিরভাগ পানি মিশ্রণ করে। পৃথিবীতে একটি মহাসাগর বিশ্ব মহাসাগরের অংশ। এগুলি হল প্রশান্ত মহাসাগরীয়, আটলান্টিক, ভারত মহাসাগর, দক্ষিণ (অ্যান্টার্কটিক) এবং আর্কটিক মহাসাগর। "সী" শব্দটি প্রায়শই আমেরিকান ইংরেজিতে "ওশান" এর সাথে পরিবর্তিত হয়। বলতে গেলে একটি "সাগর" হল জলের আধার (যা বিশ্ব সমুদ্রের একটি অংশ) আংশিক বা সম্পূর্ণভাবে ভূমি দ্বারা বেষ্টিত, যদিও " সাগর "বলতে সমুদ্রকেও বোঝায়।
লবণাক্ত পানি প্রায় জুড়ে। এটি বেশ কয়েকটি মহাসাগর এবং ছোট সমুদ্রের মধ্যে বিভক্ত।পৃথিবীর পৃষ্ঠের ১% এবং পৃথিবীর বায়োস্ফিয়ার 90% জুড়ে রয়েছে সমুদ্র। মহাসাগরের 97% পানি রয়েছে। সমুদ্র বিজ্ঞানীরা জানিয়েছেন যে মহাসাগরের 5% এরও কম অনুসন্ধান করা হয়েছে। যার মোট পরিমাণ প্রায় 1.35 বিলিয়ন ঘন কিলোমিটার (320 মিলিয়ন cu মাইল) যার গড় গভীরতা প্রায় ।
ট্যানার বুচানান

ট্যানার বুচানান (জন্ম 8 ডিসেম্বর 1998) তিনি একজন আমেরিকান অভিনেতা। তিনি লিও কার্কম্যানের চরিত্রে ABC রাজনৈতিক নাটক Designated Survivor "ও নেটফ্লিক্স সিরিজের Cobra Kai এ" অভিনয়ের কারণে সবচেয়ে বেশি পরিচিত। "একইসাথে" তিনি নিকেলোডিওন টেলিভিশন সিরিজ " এ" ম্যাসন কেন্ডল ভূমিকায় অভিনয় করার জন্যও পরিচিত।
বুচানান জন্মগ্রহণ করেছিলেন ওহাইওয়ের অটোয়ায় । 2010 সালে, টেলিভিশনে প্রথম উপস্থিত হয়েছিলেন "Modern Family" সিরিজে একটি শিশু চরিত্রে অভিনয় করে। তিন বছর পরে তিনি "গ্রে'র অ্যানাটমি", "মেজর ক্রাইমস" এবং "দ্য গোল্ডবার্গসে" হাজির হন। "গার্ল মিটস ওয়ার্ল্ড", "গেম শেকারস" এবং "দ্য ফস্টারসে" তাঁর পুনরাবৃত্ত ভূমিকা ছিল। 2016 সালে, তিনি টেলিভিশনে তার প্রথম প্রধান ভূমিকা পালন করেছিলেন, রাজনৈতিক নাটক সিরিজ "মনোনীত বেঁচে থাকা" লিও কার্কম্যানের চরিত্রে অভিনয় করেছিলেন। 2018 সালে, তিনি ইউটিউব প্রিমিয়াম সিরিজ "কোবরা কাইতে" রবি কেইন খেলতে শুরু করেছিলেন।
ট্র্যাক ৬১ (নিউ ইয়র্ক)

"সাউথ বোস্টন, ম্যাসাচুসেটস এর শিল্প-এলাকার রেল ট্র্যাকের জন্য ট্র্যাক ৬১ (বোস্টন) দেখুন।"
ট্র্যাক ৬১ হলো একটি স্টোরেজ ট্র্যাক যা নিউ ইয়র্ক সিটির ম্যানহাটনে উত্তর-মেট্রো রেলপথের একটি ব্যক্তিগত রেলপথ প্ল্যাটফর্মের পাশ ঘেঁষে যায়। এটি গ্র্যান্ড সেন্ট্রাল টার্মিনালের উত্তর-পূর্বে একটি ভূগর্ভস্থ স্টোরেজ ইয়ার্ডের মধ্যে ওয়াল্ডর্ফ অ্যাস্টোরিয়া নিউ ইয়র্ক হোটেলের নীচে অবস্থিত। প্ল্যাটফর্মটি গ্র্যান্ড সেন্ট্রাল টার্মিনাল কমপ্লেক্সের একটি অংশ।
ট্র্যাক ৬১ হলো ওয়াল্ডর্ফ অ্যাস্টোরিয়া হোটেলের নীচে বারো-ট্র্যাক স্টোরেজ ইয়ার্ড "লেক্স ইয়ার্ড" এর একটি অংশ। এটি পশ্চিমের দিকে ট্র্যাক ৬৩ এর সাথে গিয়ে মিলিত হয়েছে। ট্র্যাক ৫৩ ও ৫৪ এর মাঝে পূর্বের দিকে একইরকম আরেকটি প্ল্যাটফর্ম রয়েছে। ইয়ার্ডটি ১৯১০ সালের দশকে গ্র্যান্ড সেন্ট্রাল টার্মিনাল নির্মাণের সময় নির্মিত হয়েছিল  এবং টার্মিনালের পাওয়ার স্টেশন ও হিটিং প্ল্যান্টটির কাজের জন্য এটিকে ব্যবহার করা হতো। ট্র্যাক ৬১/৬৩ ও ৫৩/৫৪ এর প্ল্যাটফর্মগুলি মূলত ছাই বহন করতে ব্যবহৃত হতো। হোটেলের জন্য ১৯৩০ সালে বিদ্যুৎকেন্দ্রটি ভেঙে দেওয়া হয়েছিল।
প্লাটফর্মটি মূলত স্টেশন হিসেবে ব্যবহার করার উদ্দেশ্যে তৈরি করা হয়নি, কিন্তু যখন ওয়াল্ডর্ফ অ্যাস্টোরিয়ায় হোটেলটি তৈরির সময় এর অবস্থান এটাকে স্টেশন হিসেবে ব্যবহার করার জন্য আদর্শ করে তুলে। ট্র্যাক ৬১ এর জনপ্রিয় ব্যবহারকারীর মধ্যে রয়েছেন - ১৯৩৮ সালে জেনারেল জন জে পারশিং; ১৯৪৪ সালে দ্বিতীয় বিশ্বযুদ্ধে ফ্র্যাঙ্কলিন ডেলাানো রুজভেল্ট; ১৯৫১ সালে জেনারেল ডগলাস ম্যাকআর্থার । এছাড়া ১৯৪৬ সালে আমেরিকান লোকোমোটিভ কোম্পানির নতুন ডিজেল লোকোমোটিভ প্রদর্শনীর জন্য; ১৯৪৭ সালে ফাইলেন এবং নিউ হ্যাভেন রেলপথের একটি ফ্যাশন শো এর জন্য; ১৯৫৫ সালে একটি দাতব্য-উপকারি ডিনারের জন্য; এবং ১৯৬৫ সালে অ্যান্ডি ওয়ারহোলের উপস্থিতিতে একটি ইভেন্টের জন্য  ট্র্যাকটি ব্যবহৃত হয়েছিল। ১৯৪৬ সালের ইভেন্টটি ছিল একমাত্র ইভেন্ট যেখানে ট্র্যাক ৬১ জনসাধারণের জন্য উন্মুক্ত ছিল।
১৯৭৮ সালে, ট্র্যাক ৬১ কে এমট্রাক ট্রেনের প্ল্যাটফর্মে রূপান্তর করার পরিকল্পনা করা হয়, যদিও এটি কখনও বাস্তবায়ন করা হয়নি। যুক্তরাজ্যের জেনারেল অ্যাসেম্বলির সভাগুলিতে, রাষ্ট্রপতি জর্জ ডব্লিউ. বুশ, কলিন পাওয়েল এবং ২০০৩ সালে কনডোলিজা রাইসের জন্য এই ট্র্যাকটি পালানোর একটি বিকল্প পথ হিসাবেও ধরা হয় বলে জানা যায়। ১ মে, ২০১৪ সালের পর থেকে এখন পর্যন্ত এটাকে মাঝে মধ্যে ব্যবহার করা হয়।
ট্র্যাক ৬৩ -তে প্রায় ২০ থেকে ৩০ বছর ধরে এমএনসিডব্লিউ #০০২ নামে একটি ব্যাগেজ গাড়ি ছিল। রেলকারটির অবস্থান রুজভেল্টের ট্র্যাক ৬১ এর পাশে হওয়ায় প্রাক্তন ট্যুর গাইড এবং অন্যান্যরা মিথ্যা রটানো শুরু করে যে এটি রাষ্ট্রপতির ব্যক্তিগত লিমোজিন পরিবহনের জন্য ব্যবহৃত হতো। ব্যাগেজ গাড়িটি ২০১৯ সালে ড্যানবুরি রেলওয়ে যাদুঘরে স্থানান্তরিত হয়।
ডো-রে-মি

ডুডো-রে-মি ১৯৫৯ রজার্স এবং হ্যামারস্টেইন মিউজিকাল "দ্য সাউন্ড অফ মিউজিকের" একটি অনুষ্ঠানের সুর । গল্পের মধ্যে, মারিয়া এটি ব্যবহার করেছেন ভন ট্রাপ বাচ্চাদের যারা প্রথমবারের জন্য গান শিখেন তাদের প্রধান বাদ্যযন্ত্রের স্কেল্জ শিখিয়ে দেওয়ার জন্য, যদিও তাদের পিতা তাদের মায়ের মৃত্যুর পরে এলোমেলোতা অস্বীকার করেছিলেন। গানের লিরিক্সে মিউজিকাল সল্ফেজ সিস্টেমের প্রতিটি সিলেবল উপস্থিত থাকে, এটি পিচে গাওয়া হয়। রডজার্সকে দীর্ঘ সময় ব্যবস্থাপক ট্রুড রিতমান তার গানে সুরক্ষিতভাবে বর্ধিত ভোকাল সিকোয়েন্সটি তৈরির সাহায্যে সাহায্য করেছিলেন। সহকারী কন্ডাক্টর পিটার হাওয়ার্ডের মতে, সংখ্যার কেন্দ্রস্থল যেখানে মারিয়া প্রতিটি সন্তানের কাছে অনেকগুলি সুইস বেল রিংারের মতো একটি সুরের সুর দিয়েছেন রিটম্যান (যিনি কোরিয়াল ব্যবস্থা করার জন্য কৃতিত্ব দিয়েছিলেন) এবং কোরিওগ্রাফার জো লেটনের রিহার্সালটি তৈরি করেছিলেন। চৌদ্দ নোট এবং সুরের লিরিক 'আপনি যখন নোটগুলি গান করতে জানেন ...' রজার্স এবং হ্যামারস্টেইন সরবরাহ করেছিলেন; বাকিগুলি, স্পষ্টতই, রিটম্যান থেকে এসেছিল। হাওয়ার্ড: 'রজার্স তার পছন্দসই কাজটি করার অনুমতি দিয়েছিল। আমরা যখন এটির মঞ্চায়ন করা শুরু করি তখন জো তার দায়িত্ব গ্রহণ করলেন। তিনি ট্রুডকে কিছু অংশ পুনরাবৃত্তি করার, নির্দিষ্ট অলঙ্করণের জন্য বলেছিলেন। ' 
মঞ্চ সংস্করণে, মারিয়া ক্যাপ্টেন ভন ট্র্যাপের বাড়ির বসার ঘরে এই গানটি গেয়েছিলেন, তিনি তার নিজের বাচ্চাদের সাথে পরিচয় করিয়ে দিয়েছেন। যাইহোক, যখন আর্নেস্ট লেহম্যান 1965 সালের ফিল্ম অভিযোজনের জন্য চিত্রনাট্যটিতে মঞ্চের স্ক্রিপ্টটি রূপান্তরিত করেছিলেন, তখন তিনি গানটিকে গল্পের পরে স্থানান্তরিত করেছিলেন।পরবর্তীকালে, ফিল্ম এবং মঞ্চ উভয় সংস্করণে, বাচের ক্যান্তাতার স্টাইলে গানটির আরও জটিল জাঁকজমক গান গাওয়া হয়, যা শ্রোতাদের দেখায় যে তারা বহু অংশের করাল গাওয়াতে বহুমুখী ছিল।
টিউনটি এএফআইয়ের ১০০ বছরে # 88 এ শেষ হয়েছে ... ২০০৪ সালে আমেরিকান চলচ্চিত্রের শীর্ষ সুরগুলির ১০০ টি গানের সমীক্ষা অনুসারে
"( সল্ফেজের আসল উত্সগুলির জন্য, সল্ফেজ দেখুন ।" ")"
গানের কথাগুলি সোল্ফেজ সিলেলেবলগুলি ইংরেজি হোমোফোনের সাথে সংযুক্ত করে (বা নিকটে-হোমোফোনের) শেখায়:
গানটি শেষ হওয়ার সাথে সাথে, "যখন আপনি গানগুলি নোটগুলি জানেন, আপনি বেশিরভাগ কিছুই গান করতে পারেন।"
লেখক ডগলাস অ্যাডামস তার "শতাব্দীর অসম্পূর্ণ ব্যবসা" নিবন্ধে উল্লেখ করেছেন যে, গানের প্রতিটি লাইন সল্ফেজ স্কেল থেকে একটি নোটের নাম নিয়েছে এবং এর অর্থ দেয়, "লা, এটি অনুসরণ করার জন্য একটি নোট ..." এই প্যাটার্নে খাপ খায় না এবং এটিকে স্থানধারক হিসাবে বিবেচনা করা উচিত। অ্যাডামস কৌতুকপূর্ণভাবে কল্পনা করেছিলেন যে অস্কার হ্যামারস্টেইন কেবল "তাই অনুসরণ করার জন্য একটি নোট" লিখেছিলেন এবং ভেবেছিলেন যে পরে এটির দিকে আরও একবার নজর দেওয়া হবে, তবে এর থেকে ভাল আর কিছু সামনে আসতে পারেনি। 
অ্যানিতা ব্রায়ান্ট ১৯৫৯ সালে একক হিসাবে একটি সংস্করণ প্রকাশ করেছিলেন যা "বিলবোর্ড" হট ১০০ "এ" # 94 এ পৌঁছেছে। ব্যাকিং অর্কেস্ট্রেশন মন্টি কেলি করেছিলেন, এবং ব্রায়ান্টের সাথে ছিল বাচ্চাদের কোরাস। ব্রডওয়ে শো থেকে নেওয়া গানের কভারের বৈশিষ্ট্যযুক্ত, তার সংস্করণটি তার নামকৃত প্রথম অ্যালবামে উপস্থিত হয়েছিল।
ধর্মীয় আত্মঘাতী সম্প্রদায়ের স্বর্গের গেট তাদের বিশ্বাসগুলি বর্ণনা করতে গানের কথাগুলি আবার লিখেছিল এবং নিয়মিত এটি সম্পাদন করে
দ্য সিডব্লিউ

সিডব্লিউ টেলিভিশন নেটওয়ার্ক (সাধারণত কেবলমাত্র দ্য সিডব্লিউ হিসাবে পরিচিত) একটি মার্কিন ইংরেজি-ভাষার উন্মুক্ত টেলিভিশন নেটওয়ার্ক যা সিডাব্লিউ নেটওয়ার্ক, এলএলসি দ্বারা পরিচালিত, যা প্যারামাউন্ট গ্লোবালের সিবিএস এন্টারটেইনমেন্ট গ্রুপ ও ওয়ার্নার ব্রস. ডিসকভারির স্টুডিও এবং নেটওয়ার্ক বিভাগের মধ্যে একটি সীমিত দায়বদ্ধ যৌথ উদ্যোগ; ওয়ার্নার ব্রস. ডিসকভারি আবার দ্য ডব্লিউবি-র প্রাক্তন সংখ্যাগরিষ্ঠ মালিক ওয়ার্নার ব্রসের পিতৃ সংস্থা। এই টিভি নেটওয়ার্কের নাম মালিক কোম্পানি (সিবিএস এবং ওয়ার্নার ব্রস. ডিসকভারি) নামের প্রথম অক্ষর থেকে প্রাপ্ত একটি সংক্ষেপণ।
ওয়াজি উল্লাহ

ওয়াজি উল্লাহ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
ওয়াজি উল্লাহ ময়মনসিংহে জন্মগ্রহণ করেন।
ওয়াজি উল্লাহ তেলিখালী যুদ্ধে অংশগ্রহণ করেন।
১৯৭৩ সালে সরকার তাকে বীর প্রতীক সম্মাননা প্রদান করেন। এই যুদ্ধের পরই ময়মনসিংহ সীমান্ত স্বাধীন হয়ে যায়।
ম্যাটার অফ ইংল্যান্ড

ম্যাটার অফ ইংল্যান্ড, ইংরেজি বীরদের উপন্যাস এবং ইংরেজি কিংবদন্তি থেকে প্রাপ্ত উপন্যাস হলো এমন বিষয়াবলি যেগুলো বিংশ শতাব্দীর পণ্ডিতগণ মধ্যযুগীয় সাহিত্য এর একটি শিথিল কর্পাসকে দিয়েছেন; যা সাধারণত বা ইংরেজি সংস্কৃতি সম্পর্কিত বিষয়গুলির সাথে সম্পর্কিত অবস্থানগুলি, চরিত্র এবং থিমগুলির সাথে সম্পর্কিত হয়। ইংল্যান্ড, ইংরেজি ইতিহাস, বা আরও ইংরেজি সাংস্কৃতিক. এটি প্রাক-নরম্যান বা "অ্যাংলো-স্যাক্সন" ইংরেজি ইতিহাস যুগের কবিতা এবং গল্পকথার মধ্যে কিছু ধারাবাহিকতা দেখায় যেমনটা থিম ও মোটিফে প্রদর্শন করা হয় ইংরেজি লোককাহিনী. "ম্যাটার অব ইংল্যান্ড " শব্দটি পূর্বের " থ্রি ম্যাটারস " দ্বারা বর্ণিত হিসাবে তৈরি করেছিল ফরাসি লেখক জিন বোডেল; ম্যাটার অব ব্রিটেন (কিং আর্থার এবং তাঁর নাইটস), ফ্রান্সের (শার্লম্যাগনে এবং তাঁর পালাদিনস) এবং অব রোম (গ্রিকো-রোমান পুরাকীর্তি এর পুনঃকথিত গল্পসমূহ).
সমাজের "স্বল্পজাত" অংশ এবং উদীয়মান মধ্যবিত্তের. ভাষা এবং সংস্কৃতি থেকে বৈশিষ্ট্যগুলি অর্জন করতে গিয়ে এগুলো পন্ডিতদের ভাবনায় আসে । তবে এই জাতীয় গল্পগুলিকে বিশুদ্ধভাবে ইংরেজি পিসেন্ট এবং ইয়েওমান এর ডোমেন হিসাবে দেখা উচিত নয় কেননা এদের বেশিরভাগ ই থাকে অ্যাংলো-নরমান সাহিত্যরূপে। বেশিরভাগ ক্ষেত্রে সবচেয়ে পুরনো সংস্করণগুলো লেখা আছে অ্যাংলো-নরমান বা মধ্যযুগীয় ল্যাটিন সাহিত্যরূপে—যদিও বেশিরভাগ ক্ষেত্রে , পণ্ডিতগণ এদেরকে সত্যিকার অর্থে ইংরেজি ঐতিহ্য থেকেই গ্রহণ করেছেন।
পণ্ডিতগণ সাধারণত শ্রেণিবদ্ধকরণ এবং এর অধীনে থাকা রোম্যান্সগুলির সাথে কিছুটা অস্বস্তি বোধ করেন। কিছুটা অস্বস্তি" ম্যাটার " তত্ত্বের সাথে সংযুক্ত থাকতে পারে এবং বোডেল এর " থ্রি ম্যাটারস " "ম্যাটার অব ইংল্যান্ড " এর সাথে মেলে না এমন একটি আন্তর্জাতিক মর্যাদা রয়েছে, যা নির্বিশেষে বেভিস এবং গাইয়ের মতো স্বতন্ত্র নায়কদের ইউরোপ জুড়ে অনেক ভাষায় গল্প রয়েছে। ম্যাটার অব ফ্রান্স, ব্রিটেন এবং রোমের এর মতো "ম্যাটার অব ইংল্যান্ড " এর একটি সামঞ্জস্যপূর্ণ আখ্যান অভাব রয়েছে যা সাধারণত সেটিং এবং চরিত্রগুলির ধারাবাহিকতা ধরে রাখে; একাধিক " ইংরেজি " গল্পে হাজির একমাত্র চরিত্র হলো ঐতিহাসিক রাজা রিচার্ড এবং অ্যাথেলস্ট্যান (যারা তাদের নিজস্ব গল্প উপরিউক্ত "অ্যাথেলস্টোন" এবং "রিচার্ড দ্য লায়নহার্ট" এ হাজির হন). ইংল্যান্ডে রচিত গল্পগুলির কোনও প্রারম্ভিক লিঙ্কিং মোটিফ ছিল না যা রবিন হুড এর লোকগাথা গুলি অবধি এগুলিকে অন্যান্য গ্রন্থগুলির সাথে সংযুক্ত. তেমনি রচনাগুলো আর্থুরিয়ান ব্রিটেন বা শার্লম্যাগনে এর ফ্রান্স এর মতো স্বীকৃত ও নয় । ম্যাটার অফ ইংল্যান্ডের রোম্যান্সগুলি নতুন রোম্যান্সের শুরুতে নতুন বীরের সাথে নতুনভাবে শুরু হয় এবং "অস্পষ্টভাবে অ্যাংলো-স্যাকসন" এর যুগে রচনা করা হয় তখনকার যুগে যেকোন জায়গায়। তারা কেবল সাধারণ থিম এবং উত্সের অবস্থান ভাগ করে।
" ইংল্যান্ডের চারটি রোম্যান্স " এর টিমস সংস্করণে " ম্যাটার অফ ইংল্যান্ড " র সংজ্ঞা দেওয়া হয়েছে " নরম্যান বিজয় থেকে বেঁচে থাকা মৌখিক লোকসংস্কৃতির উপর ভিত্তি করে মধ্যযুগীয় রোম্যান্স থেকে।
There is no one agreed upon list of romances that make up the "matter", but the following are usually included:
তারা দেবী তুলাধর

তারা দেবী তুলাধর (দেবনাগরী: तारा देवी तुलाधर) (২১ আগস্ট ১৯৩১ – ২৭ নভেম্বর ২০১২) হলেন নেপালের প্রথম মহিলা রক্তদাতা এবং সমাজকর্মী, যিনি সমাজ সেবার নিমিত্তে নিজের জীবন উৎসর্গ করেছিলেন।
তারা দেবী কাঠমান্ডুর তনলাছি (तंलाछि) এলাকার একটি প্রাচীন ব্যবসায়ী পরিবারে জন্মগ্রহণ করেন। তার পিতা ত্রিরত্ন মান তুলাধর লাসা নেওয়ারদের গোত্রভুক্ত ব্যবসায়ী ছিলেন। তার দাদা ধর্ম মান তুলাধর একজন জনহিতৈষী ছিলেন, যিনি ১৯১৮ খ্রিষ্টাব্দের স্বয়ম্ভূনাথ স্তূপের সংস্কার কার্যের জন্য বিখ্যাত।
রাণা শাসনামলে, ১৯৩০ এর দশকে, সাধারণ মানুষদের শিক্ষিত করায় শাসকদের অনিচ্ছার কারণে নেপালে তেমন কোনো বিদ্যালয় গড়ে ওঠে নি। শিশু কন্যাদের জন্য বিদ্যালয়ে যাতায়াত তখন আরও কঠিন ছিল। এ কারণে তারা দেবী গৃহ শিক্ষকের নিকট অনানুষ্ঠানিক শিক্ষা গ্রহণ করেন।
১৯৪৮ খ্রিষ্টাব্দে তারা দেবীর পরিবার তাকে ভারতের কালিম্পংয়ে সেন্ট জোসেফস কনভেন্টে প্রেরণ করেন। কাঠমান্ডুতে ফিরে তারা দেবী কন্যা হাই স্কুলে ভর্তি হন এবং দশম শ্রেণী পাস করেন। ১৯৫৩ খ্রিষ্টাব্দে তিনি তার আজন্ম লালিত নার্স হওয়ার স্বপ্ন পূরণের জন্য ভারতের এলাহাবাদে গমন করেন এবং কমলা নেহরু স্মৃতি হাসপাতালে ভর্তি হন। দুই বছর পর তিনি প্রসূতিবিদ্যায় ডিপ্লোমা সম্পন্ন করেন।
১৯৩৪ খ্রিষ্টাব্দের মহা ভূমিকম্পের কাঠমান্ডুতে আহতদের সেবায় বিদ্যাবতী কংসকারের অবদানের কাহিনী ছোটবেলা থেকে শোনার পর তারা দেবী নার্সিংয়ে আগ্রহী হয়েছিলেন।
১৯৬০ খ্রিষ্টাব্দে তারা দেবী কাঠমান্ডুর প্রসূতি গৃহ মাতৃ হাসপাতালে যোগ দেন। ১৯৬৪ খ্রিষ্টাব্দে নয়া দিল্লির নার্সিং কলেজ থেকে নার্সিংয়ে স্নাতকোত্তর সম্পন্ন করার পর কাঠমান্ডুর নার্সিং স্কুলে জ্যেষ্ঠ শিক্ষক হিসেবে যোগ দেন।
১৯৬১ খ্রিষ্টাব্দে অস্ত্রোপচারে গুরুতর অসুস্থ রোগীর তাৎক্ষণিক রক্তের প্রয়োজন হলে তারা দেবী রক্ত দেন। এর মাধ্যমে তিনি নেপালের প্রথম নারী রক্তদাতা হিসেবে গণ্য হন। ১৯৯০ খ্রিষ্টাব্দে অবসরের পূর্বে তিনি ত্রিভুবন বিশ্ববিদ্যালয়ের শিক্ষক হাসপাতালের অধিক্ষক (সুপারভাইসর) হিসেবে নিযুক্ত ছিলেন।
অবসর গ্রহণের পর তারা দেবী কাঠমান্ডুর থেরোবাদী বৌদ্ধ সন্ন্যাসিনী নিবাস ধর্মকীর্তি বিহারে স্বেচ্ছাসেবা প্রদান করতেন। সেখানে বসবাসরত সন্ন্যাসিনী ও সাহায্যপ্রার্থীদের সেবায় তিনি তার নার্সিং প্রশিক্ষণের অভিজ্ঞতার প্রয়োগ করেন। বিহারের স্বাস্থ্য সেবার সমন্বয়ের পাশাপাশি তিনি প্রতি সপ্তাহে বিনামূল্যের স্বাস্থ্য সেবা প্রদান এবং রোগী ও বয়স্কদের সেবার জন্য প্রশিক্ষণ দিতেন। তিনি ধর্মকীর্তি বিহার কনভেনশন ট্রাস্টের জীবন সদস্যও ছিলেন।
তারা দেবী জন চিকিৎসালয় নামে কাঠমান্ডুর একটি কমিউনিটি ক্লিনিকেও সেবাদান করেন। তিনি ১৯৫২ খ্রিষ্টাব্দে প্রতিষ্ঠিত আধুনিক নেপালের প্রথম দাতব্য সংগঠন পরোপকার সংগঠনের নির্বাহী বোর্ডের একজন সদস্য ছিলেন। এছাড়াও তিনি উরায় সম্প্রদায়ের সামাজিক সংগঠন উদয় সমাজের একজন পরামর্শক ছিলেন। তারা দেবী মুক্তভাবে নিজের কর্ম সম্পাদনের জন্য কোনোদিন বিয়ে করেন নি।
তারা দেবী তার জীবদ্দশায় দুইটি বই লিখা সম্পন্ন করেন। এর মধ্যে একটি নেপাল ভাষায় এবং অন্যটি নেপালি ভাষায়। বই দুইটি হলো-
বিনতি চক্র

দিগন্ত এবং পৃথিবীর চৌম্বকীয় ক্ষেত্রের মধ্যবর্তী কোণ (চৌম্বক বিনতি) পরিমাপ করতে বিনতি চক্র (বা "বিনতি কাঁটা") ব্যবহার করা হয়। এগুলো জরিপ, খনি এবং প্রত্যাশার পাশাপাশি চুম্বকত্বের প্রদর্শন এবং অধ্যয়নের জন্য ব্যবহৃত হতো।
জর্জি হার্টম্যান সর্বপ্রথম ১৫৪৪ সালে বিনতি কোণ আবিষ্কার করেছিলেন, যখন তিনি কম্পাসের কাঁটাকে উত্তর গোলার্ধের দিকে বিচ্যুত হতে লক্ষ্য করেছিলেন। এই ঘটনাটি গবেষণা করার পরিবর্তে হার্টম্যান একে দূর করার উপায় অনুসন্ধান করেছিলেন। তবে রবার্ট নরম্যান প্রায় ১৫৭৬ সালের দিকে বিনতি কোণ নিয়ে আরও তদন্ত করেন এবং ১৫৮১ সালে এই ঘটনাটি পরিমাপ করার জন্য একটি যন্ত্র বর্ণনা করেন। 
প্রাথমিক বিনতি চক্রগুলো সঠিক ছিল না এবং খারাপ ফলাফল দিতো। পরবর্তী ৩০০ বছরে কাঁটা এবং এর পিভটের মধ্যে ঘর্ষণ হ্রাস করা এবং বৃত্তটিকে কাচের মধ্যে আবদ্ধ করাসহ অনেক উন্নতি করা হয়েছিল। ১৮ শতক এবং ১৯ শতকের শেষের মধ্যে নকশাটি শীর্ষে পৌঁছেছিল। রবার্ট ওয়েয়ার ফক্স এফআরএস ১৮৩০-এর দশকে প্রথম চলনশীল চক্র তৈরি করার মাধ্যম মেরু চলাচলের জন্য বিনতি চক্রকে ব্যবহারিক সহায়তায় পরিণত করেছিল যা চলন্ত জাহাজে নড়াচড়া করতে পারে। যন্ত্রটির আরও একটি গুরুত্বপূর্ণ উন্নতি ১৮৩০ এর দশকে ডাবলিন পদার্থবিদ হাম্ফ্রে লয়েড দ্বারা বিকাশ করা হয়েছিল, যিনি বলের তীব্রতা পরিমাপ করার জন্য বিনতি কাঁটার সমকোণগুলোতে চৌম্বকীয় কাঁটা সংযুক্ত করার একটি উপায় তৈরি করেছিলেন (সমকোণ কাঁটাটি বিনতি কাঁটাকে বিকর্ষণ করার মাত্রাা দেখে)।
প্রথম বিশ্বযুদ্ধে সর্বাধিক উন্নত ডিপ সার্কেল তৈরি করা হয়েছিল। বৈদ্যুতিক ব্যবস্থার বিকাশের সাথে বিনতি চক্র অচল হয়ে পড়ে।
মুসলিমদের আজারবাইজান বিজয়

মুসলিমদের আজারবাইজান বিজয় ছিল সামরিক সংগ্রাম যার ফলে ইসলামী খেলাফতে আজারবাইজান অন্তর্ভুক্ত হয়। রায় এবং মধ্য পারস্যের বিজয়ের পরে ৬৪৩ খ্রিস্টাব্দে ( হিজরী ২২) উমর আজারবাইজান বিজয়ের নির্দেশ দেন। রাশিদুন খিলাফত আল মুগিরাহ বিন শুবাহের বাহিনীর অধীনে প্রথম আজারবাইজানের দিকে বিজয় অব্যাহত রাখে। আবু জাফর (তাবারি) আহমদ বিন সাবিত আল রাযির প্রতিবেদনের বরাত দিয়ে এ তথ্য জানিয়েছেন।
উমর হুদাইফাকে অভিযানের কমান্ডে নিযুক্ত করন। হুদাইফা প্রথম জান্জনের দিকে অগ্রসর হয়। স্থানীয় গ্যারিসন আত্মরক্ষা করে কিন্তু অবশেষে শহরের পতন হয়।
মুসলিম বাহিনী আরদাবিলের দিকে অগ্রসর হয় যেখানে পারস্যরা জিজিয়ার স্বাভাবিক শর্তে আত্মসমর্পণ করে। আরদাবিল থেকে মুসলিম বাহিনী কাস্পিয়ান সাগরের পশ্চিম উপকূল বরাবর উত্তরদিকে অগ্রসর হয়। বাব এলাকায় একটি সংঘর্ষ শুরু হয় যা কাস্পিয়ান সাগরের একটি গুরুত্বপূর্ণ বন্দর ছিল। মুসলমানরা আরেকটি বিজয় অর্জন করে, কিন্তু অজ্ঞাত কারণে, হুদাইফাকে ফিরিয়ে আনা হয়।
এরপর পারস্যরা পাল্টা আক্রমণ শুরু করে, যার ফলে মুসলমানরা আজারবাইজানে তাদের অগ্রগামী পদ পরিত্যাগ করে। এর জবাবে উমর আজারবাইজানে বাহিনী পাঠান, একটি বুকেয়ার ইবনে আবদুল্লাহর নেতৃত্বে এবং অন্যটি উতবা বিন ফারকাদের নেতৃত্বে। বুকেয়ারের অধীনে দলটি জুরমিজানে পার্সিদের মুখোমুখি হয়। পারস্যদের কমান্ডার ছিলো ইসান্দিয়ার। যুদ্ধ বেশ গুরুতর ছিল, পারস্যরা পরাজিত হয় এবং তাদের সেনাপতি ইসান্দিয়ার জীবিত বন্দী করা হয়। ইসান্দিয়ার বুকেয়ারকে জিজ্ঞাসা করলেন, "আপনি কি যুদ্ধ বা শান্তি পছন্দ করেন?" যার উত্তরে বুকেয়ার বলেন যে মুসলমানরা শান্তি পছন্দ করে। এরপর ইসান্দিয়ার বলেন, "তাহলে আমাকে আপনার সাথে রাখুন যতক্ষণ না আমি আপনাকে আজারবাইজানের জনগণের সাথে শান্তি আলোচনায় সাহায্য করতে পারি।" পারস্যরা নিকটবর্তী পাহাড়ি দুর্গে গিয়ে নিজেদের ভেতরে বন্ধ করে দেয়। মুসলমানরা সমভূমির সমগ্র এলাকা দখল করে নেয়।
২৫ হিজর বছরে কুরআনের ভাষাগত বিভ্রান্তি এড়াতে কুরআনের উসমানি মুশাফ তৈরি করা হয় যা আজারবাইজান ও আর্মেনিয়ার স্থানীয় উপভাষায় অনূদিত হয়েছিল। হুজাইফা উসমানকে সতর্ক করে দিয়ে বলেন যে অনুবাদটি তার মূল তাফসীর হারাবে যদি না এটি প্রথমেই মূল মুশাফ সংস্করণের প্রমিত বা স্যান্ডার্ড করতে ব্যর্থ হয়।
বুকেয়ার ইবনে আবদুল্লাহ, যিনি সম্প্রতি আজারবাইজানকে পরাভূত করেছিলেন, তাকে তিফলিস দখলের দায়িত্ব দেয়া হয়। তিনি কাস্পিয়ান সাগরের পশ্চিম উপকূলে বাব থেকে বুকেয়ার উত্তরে যাত্রা করেন। উমর বহুমুখী আক্রমণের তার ঐতিহ্যগত এবং সফল কৌশল অনুশীলন করার সিদ্ধান্ত নেন। যখন বুকেয়ার টিফলিস থেকে মাইল দূরে ছিল, তখন উমর তাকে তার সেনাবাহিনীকে তিন ভাগে ভাগ করার নির্দেশ দেন। উমর হাবিব ইবনে মুসলাইমাকে তিফল, আব্দুলরেহমান কে দখল করার জন্য নিযুক্ত করেন পাহাড়ের দিকে উত্তরে এবং হুযাইফাকে দক্ষিণ পর্বতমালার দিকে অগ্রসর হওয়ার জন্য। হাবিব টিফলিস ও কৃষ্ণ সাগরের পূর্ব উপকূল পর্যন্ত এলাকা দখল করে নেয়। আব্দুলরেহমান উত্তরে ককেশাস পর্বতমালার দিকে এগিয়ে যান এবং উপজাতিদের দমন করেন। হুধেফা দক্ষিণ-পশ্চিমে পার্বত্য অঞ্চলে মিছিল করে সেখানকার স্থানীয় উপজাতিদের দমন করেন। ৬৪৪ সালের নভেম্বর মাসে উমরের মৃত্যুর পর আর্মেনিয়ায় অগ্রসর হন। ততক্ষণে দক্ষিণ ককেশাসের প্রায় পুরোটাই দখল হয়ে গেছে।
৬৪৫ সালের পর ওয়ালিদ বিন উকবার অধীনে বাহিনী রায় এবং আজারবাইজানের দুটি সীমান্ত জেলায় (থুঘুর) চার বছরের আবর্তনে অভিযান চালায়। তাদের সেনাবাহিনীর এক চতুর্থাংশ কুফা থেকে ৪০,০০০ সৈন্য নিয়ে গঠিত প্রতি বছর রেতে প্রায় ৪০০০ এবং আজারবাইযানে ৬০০০ লোক নিয়ে অভিযান চালায়।
নরওয়ে জাতীয় ফুটবল দল

নরওয়ে জাতীয় ফুটবল দল () হচ্ছে আন্তর্জাতিক ফুটবলে নরওয়ের প্রতিনিধিত্বকারী পুরুষদের জাতীয় দল, যার সকল কার্যক্রম নরওয়ের ফুটবলের সর্বোচ্চ নিয়ন্ত্রক সংস্থা নরওয়েজীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯০৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ১২ই জুলাই তারিখে, নরওয়ে প্রথমবারের মতো আন্তর্জাতিক খেলায় অংশগ্রহণ করেছে; সুইডেনের গোথেনবার্গে অনুষ্ঠিত উক্ত ম্যাচে নরওয়ে সুইডেনের কাছে ১১–৩ গোলের ব্যবধানে পরাজিত হয়েছে।
২৮,০০০ ধারণক্ষমতাবিশিষ্ট উলেভল স্টেডিয়ামে "লোভেনে" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নরওয়েের রাজধানী অসলোয় অবস্থিত। বর্তমানে এই দলের ম্যানেজারের দায়িত্ব পালন করছেন লার্শ লাগেরবেক এবং অধিনায়কের দায়িত্ব পালন করছেন ফুলহ্যামের মধ্যমাঠের খেলোয়াড় স্তেফান ইয়োহানসেন।
নরওয়ে এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৮ এবং ১৯৯৮ ফিফা বিশ্বকাপের ১৬ দলের পর্বে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে নরওয়ে এপর্যন্ত মাত্র ১ বার অংশগ্রহণ করেছে, যেখানে তারা গ্রুপ পর্ব অতিক্রম করতে ব্যর্থ হয়েছিল।
ইয়ন আর্নে রিসা, থোরবিয়র্ন সভেনসেন, হেনিং বার্গ, ইয়ন কারেভ এবং ওলে গানার সলশেয়ারের মতো খেলোয়াড়গণ নরওয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে নরওয়ে তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নরওয়ের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
গিলান বিশ্ববিদ্যালয়

গিলান বিশ্ববিদ্যালয় () হলো ইরানের উত্তরাঞ্চলের কাস্পিয়ান সাগর তীরবর্তী গিলান প্রদেশের বৃহত্তম শহর রাশতে অবস্থিত একটি স্নাতক ও উচ্চ শিক্ষাপ্রতিষ্ঠান।
বিশ্ববিদ্যালয়ের শিক্ষার্থীর সংখ্যা প্রায় ১৮,০০০ জন।
১৯৭৪ খ্রিষ্টাব্দের ইরান ও পশ্চিম জার্মানির পারস্পরিক সহযোগিতার অংশ হিসেবে বিশ্ববিদ্যালয়টি প্রতিষ্ঠা করা হয়। প্রকৌশল বিভাগ ও সাহিত্য বিভাগের ১৭০ জন শিক্ষার্থী ও ১০ জন শিক্ষক নিয়ে বিশ্ববিদ্যালয়ের যাত্রা শুরু হয়। বিশ্ববিদ্যালয়টি তৎকালে পুরকৌশল ও জার্মান সাহিত্য প্রভৃতি বিষয়ের ওপর কোর্স করার সুবিধা দিত।
১২০ জন ছাত্র নিয়ে গিলান বিশ্ববিদ্যালয়ের পদার্থবিদ্যা, গণিত, রসায়ন, জীববিজ্ঞান), কৃষিবিজ্ঞান, পশুপালন ও জার্মান সাহিত্য বিভাগ চালু করা হয়।
গিলান বিশ্ববিদ্যালয়ে ৫৫টি বিষয়ে ব্যাচেলর ডিগ্রি, ৩৫টি বিষয়ে মাস্টার্স ডিগ্রি ও সাতটি বিষয়ে পিএইচডি ডিগ্রি গ্রহণের সুযোগ রয়েছে। এটি গিলান প্রদেশের সর্ববৃহৎ বিশ্ববিদ্যালয়।
এছাড়াও বিশ্ববিদ্যালয়টিতে কাস্পিয়ান সাগর বিষয়ক গবেষণা বিভাগ চালু রয়েছে।
গিলান বিশ্ববিদ্যালয় থেকে প্রকাশিত "কাস্পিয়ান জার্নাল অব এনভাইরনমেন্টাল সায়েন্স" হলো কাস্পিয়ান আঞ্চলিক রাষ্ট্রীয় বিশ্ববিদ্যালয়ের সংগঠন এইউসিআরএস (অ্যাসোসিয়েশন অব ইউনিভার্সিটিস অব কাস্পিয়ান রিজিয়ন স্টেটস) এর একটি আনুষ্ঠানিক অর্ধবার্ষিক প্রকাশনা। এছাড়াও ফারসি ও ইংরেজি ভাষায় বিশ্ববিদ্যালয় থেকে বেশ কিছু সাময়িকী প্রকাশিত হয়।
বিজ্ঞান, গণিত, প্রকৌশল, মানবিক, শারীরিক শিক্ষা ও প্রাকৃতিক সম্পদ বিভাগ এবং শিল্প ও স্থাপত্য মহাবিদ্যালয়ের অধীন বিপুল সংখ্যক কোর্স করার সুবিধা রয়েছে। গিলান বিশ্ববিদ্যালয়ের ৩৫টি বিভাগ থেকে বিএসসি, এমএসসি, বিএ, এমএ ও পিএইচডি ডিগ্রি সম্পন্ন করার জন্য ১১২টিরও অধিক কোর্সের সুবিধা রয়েছে।
গিলান প্রদেশের বিভিন্ন স্থানব্যাপী সুবৃহৎ শিক্ষায়তনে তিনটি গবেষণা কেন্দ্র, নয়টি ফ্যাকাল্টি ও প্রায় ৬৫০ জন শিক্ষকসহ গিলান বিশ্ববিদ্যালয় উত্তর ইরানের সর্ববৃহৎ এবং অন্যতম প্রধান উচ্চ শিক্ষাপ্রতিষ্ঠান হিসেবে স্বীকৃত। স্নাতক, স্নাতকোত্তর ও গবেষণাকার্যের ১১২টি ক্ষেত্রে প্রায় ১৮,০০০ শিক্ষার্থী গিলান বিশ্ববিদ্যালয়ে অধ্যয়নরত।
চারটি শিক্ষায়তন (ক্যাম্পাস) বিশিষ্ট গিলান বিশ্ববিদ্যালয়ের মোট আয়তন ৩ বর্গ কিলোমিটার।
গিলান বিশ্ববিদ্যালয়ের বেশ কয়েকজন সক্রিয় ও পরিচিত বিজ্ঞানী রয়েছেন। আধুনিক বিজ্ঞানের ক্ষেত্রে সবচেয়ে বেশি অবদান রাখা ১% বিজ্ঞানীদের অন্তত তিনজন গিলান বিশ্ববিদ্যালয়ের। সেই সাথে বিশ্ববিদ্যালয়ের বিপুল সংখ্যক স্নাতক সম্পন্ন করা শিক্ষার্থী বিশ্বব্যাপী উচ্চ র‍্যাঙ্কের বিশ্ববিদ্যালয়ে অধ্যয়নরত আছেন। এছাড়াও বেশ কিছু শিক্ষার্থী অধ্যয়নার্থে গিলান বিশ্ববিদ্যালয় প্রাঙ্গণে থাকাকে পছন্দ করেন।
গিলান ইউনিভার্সিটি প্রেস থেকে বিগত দশকে বেশ কিছু বৈজ্ঞানিক গ্রন্থ এবং জাতীয় ও আন্তর্জাতিক ক্ষেত্রে স্বীকৃত বেশ কিছু সাময়িকী প্রকাশিত হয়েছে।
গিলান বিশ্ববিদ্যালয়ে একটি আন্তর্জাতিক ও চারটি স্থানীয় ক্যাম্পাস ও বেশ কিছু গবেষণা কেন্দ্র রয়েছে। ক্যাম্পাসগুলোতে মোট নয়টি অনুষদ বিদ্যমান। সেগুলো হলো:
দাই আঙ্গার সমাধিসৌধ

দাই আঙ্গার সমাধিসৌধ (), যা গুলাবি বাগ () নামেও পরিচিত পাকিস্তানের লাহোরের প্রাচীরঘেরা পুরাতন শহরের বাইরে মোঘল আমলের উপশহর বেগমপুরায় অবস্থিত একটি মোঘল সমাধিসৌধ।
সমাধি সৌধটি দাই আঙ্গার সম্মানে নির্মাণ করা হয়েছিল, যিনি সম্রাট শাহজাহানের ধাত্রী ও বিকানেরের মুরাদ খানের পত্নী ছিলেন। এটি দিল্লি থেকে লাহোর যাতায়াতের পুরনো পথ গ্র্যান্ড ট্রাঙ্ক রোডের পাশে অবস্থিত। এটি সপ্তদশ শতকে নির্মিত হজরত ইশানের মাজার ও অষ্টাদশ শতকের সাইপ্রেস সৌধের নিকটে অবস্থিত।
সমাধিসৌধের প্রবেশদ্বারে একটি সুদৃশ্য তোরণ দণ্ডায়মান, যা সৌধের পূর্বেই নির্মিত হয়েছিল। ১৬৫৫ খ্রিষ্টাব্দে নির্মিত তোরণটি পারস্য থেকে আগত ধনী ব্যক্তি মির্জা সুলতান বেগের একটি প্রমোদ বাগানের ফটক ছিল। মূল বাগানটি বর্গাকার ছিল এবং উভয় পাশের বাহুর দৈর্ঘ্য ছিল ২৫০ গজ।
১৬৭১ খ্রিষ্টাব্দে বাগানটি মোঘল সম্রাট শাহজাহানের ধাত্রী ও সম্রাট জাহাঙ্গীরের অধীন বিকানেরের শাসক মুরাদ খানের পত্নী দাই আঙ্গার সমাধি নির্মাণের জন্য নির্বাচন করা হয়। বাগানের ঠিক মাঝখানে একটি প্রাসাদ নির্মাণ করা হয়। যদিও সময়ের সাথে আশেপাশের ভবনরাজি বাগানের অংশ দখল করে নির্মিত হতে থাকে, প্রাসাদ ও ফটকের মাঝখানে বাগানের অংশবিশেষ এখনও বিদ্যমান।
সমাধিসৌধটি আয়তাকার। এতে একটি কেন্দ্রীয় কক্ষের পরিধির চারদিকে আটটি কক্ষ রয়েছে। সম্পূর্ণ সৌধটি একটি বেদির ওপর নির্মিত। কেন্দ্রীয় কক্ষের ঠিক ওপরে দেয়ালচিত্র শোভিত গম্বুজ রয়েছে। কেন্দ্রীয় কক্ষটি সম্পূর্ণ ফাঁকা এবং দাই আঙ্গার মূল কবর একটি ভূ-গর্ভস্থ সমাধিকক্ষে অবস্থিত। তার কন্যা সুলতানা বেগমের পাশে তাকে শায়িত করা হয়েছিল। কবরের স্তম্ভগুলোকে ইতোমধ্যে অপসারণ করা হয়েছে এবং সমাধিকক্ষে সাধারণের প্রবেশ আর সম্ভব নয়।
সমাধির কেন্দ্রীয় অংশে কুরআন থেকে আয়াত উৎকীর্ণ করা আছে। সেই সাথে ক্যালিগ্রাফি শিল্পী মোহাম্মদ সালেহের তৈরি করা জাঁকজমকপূর্ণ ফ্রেস্কো বা দেয়ালচিত্র দ্বারা শোভিত করা আছে। সমাধি সৌধের বহির্ভাগে এক সময় "কাশি কারি" বা কাশানি রীতিতে তৈরি সমৃদ্ধ টালিকর্মের নকশা ছিল, যদিও সময়ের সাথে অধিকাংশ টালি হারিয়ে গেছে।
পাঞ্জাবের প্রত্নতাত্ত্বিক বিভাগের সংরক্ষিত ঐতিহ্য স্থানের তালিকায় দাই আঙ্গার সমাধিসৌধ লিপিবদ্ধ করা হয়েছে।
দাই আঙ্গার সমাধিসৌধটি লাহোর মেট্রোর প্রকল্পিত অরেঞ্জ লাইনের জীবনে অবস্থিত। প্রত্নতত্ত্ব সংরক্ষণবাদীরা এই প্রকল্পের বিরুদ্ধে লাহোর উচ্চ আদালতে পিটিশন করে, কেননা মেট্রোর লাইন নির্মাণের প্রকল্প একই সাথে ১৯৭৫ খ্রিষ্টাব্দের প্রত্নতত্ত্ব আইন এবং ১৯৮৫ খ্রিষ্টাব্দের পাঞ্জাবের বিশেষ উদ্যান অধ্যাদেশ ভঙ্গ করে দাই আঙ্গার সমাধি, শালিমার উদ্যান ও আরও নয়টি প্রত্নস্থলের পাশ ঘেষে নির্মাণ করা হবে। ২০১৬ খ্রিষ্টাব্দের আগস্ট মাসে আদালত দাই আঙ্গার সমাধিসৌধসহ অন্যান্য সংরক্ষিত প্রত্নস্থলের ২০০ ফুটের মধ্যে মেট্রো লাইন নির্মাণ কাজে স্থগিতাদেশ দেয়। ইউনেস্কো নির্দেশিত "অপরিবর্তনীয় ক্ষতি" পরিহার করে মেট্রোর বর্তমান লাইনের স্থলে নির্মাণের জন্য উচ্চ আদালত এই রায় প্রদান করে।
মুরওয়াব

মুরওয়াব () হল উত্তর-পশ্চিম কাতারে অবস্থিত একটি প্রত্নতাত্ত্বিক স্থান। এর এক প্রান্তে একটি বিশাল গ্রাম রয়েছে, যা আব্বাসীয় আমলের শুরু থেকে নবম শতাব্দীর শেষ দিকে কার্মাতিয়ান বিপ্লবের সূচনালগ্ন পর্যন্ত ব্যবহৃত হত। স্থানটিতে ২৫০টি বিধ্বস্ত ঘর, একটি দুর্গ এবং দুটি মসজিদ রয়েছে। বেশ কয়েকটি বাড়ির কাছে কবরস্থানের সন্ধান পাওয়া গিয়েছে।
মুরওয়াব শব্দটি এসেছে আরবি "রওব" শব্দ থেকে, যা দ্বারা দই ও ঘোল দিয়ে তৈরি এক ধরনের দুগ্ধজাত দ্রব্যকে বুঝায়। উক্ত এলাকার মেষপালকেরা তাদের ছাগলের দুধ থেকে বিপুল পরিমাণে রওব প্রস্তুত করতেন বলে অঞ্চলটির নাম রাখা হয়েছে মুরওয়াব।
মুরওয়াব উত্তর-পশ্চিম কাতারের দুখান শহর থেকে ১৫ কিলোমিটার উত্তরে অবস্থিত। সমুদ্র উপকূল থেকে এর দূরত্ব ৪ কিলোমিটার। এর নিকটেই রয়েছে কাতারের আরেক প্রত্নতাত্ত্বিক নিদর্শন উম্মুল মা।
১৯৫৯ সালে জেফ্রি বিবির নেতৃত্বাধীন একদল ডেনীয় প্রত্নতাত্ত্বিক এই প্রত্নস্থলটি আবিষ্কার করেন। সি হার্ডি-গিলবার্টের নেতৃত্বে একটি ফরাসী দল ১৯৮৪ সালে এই স্থানটিতে খননকার্য পরিচালনা করে। পরবর্তীতে, ২০০৯ সালে গুয়রিনের নেতৃত্বে আরেকটি প্রত্নতাত্ত্বিক দল এখানে খননকার্য পরিচালনা করে।
খননকারীরা মুরওয়াবে ৬,৯৪৮টি মৃৎপাত্রের টুকরো আবিষ্কার করেছিল। এগুলোর বেশিরভাগই খ্রিস্টীয় ৮০৫-৮৮৫ খ্রিস্টাব্দে তৈরি। এগুলোর মধ্যে দুই ধরনের পাত্র ছিল: কয়েকটি ছিল চকচকে আর বাকিগুলো সাধারণ। মোট ৬,৯৪৮টি মৃৎপাত্রের টুকরার মধ্যে সাধারণ ৪,৬৯৭টি এবং চকচকে ২,২৫১টি। ফয়সাল আল-নুয়াইমি এবং আলেকজান্ড্রাইন গুয়েরিন পরিচালিত একটি গবেষণায় অনুমান করা হয়েছে যে, গ্রামবাসীরা মুক্তার বিনিময়ে পণ্য বিক্রি করত।
বেশিরভাগ সাধারণ সামগ্রী বৈশিষ্ট্যগতভাবে তাদের গোলাকার আকৃতি দ্বারা সংজ্ঞায়িত করা হয়। প্রাপ্ত সাধারণ পাত্রগুলোর অন্তত ১৮% মেরামতের চেষ্টার চিহ্ন বহন করে। ধ্বংসপ্রাপ্ত ঘরগুলোতে প্রাপ্ত বেশ কিছু চুল্লীতে বিটুমেনের চিহ্ন পাওয়া গেছে, যা নির্দেশ করে যে এগুলো ঘরোয়া ভাবেই মেরামত করা হত।
আল-নুয়াইমি এবং গুয়েরিন এখানে প্রাপ্ত চকচকে দ্রব্যাদির সাথে বর্তমান ইরানের সুসা প্রত্নতাত্ত্বিক স্থানে প্রাপ্ত নিদর্শনগুলোর নকশা ও বর্ণের তুলনা করে দেখিয়েছেন। তারা অনুমান করেছেন যে, চকচকে জিনিসগুলোর একটি অংশ সরাসরি সুসা থেকে আমদানি করা হতে পারে। তারা আরো মন্তব্য করেন যে, সেখানে প্রাপ্ত অষ্টম ও নবম শতাব্দীর চকচকে পাত্রগুলোর কিছু অংশ বসরা এবং সামাররায় তৈরি হয়ে থাকতে পারে। কাতারের অন্যান্য অধিকাংশ প্রত্নস্থলে চীনা জিনিসপত্র পাওয়া গেলেও মুরওয়াবে তা পাওয়া যায় নি বলে গবেষণায় উল্লেখ করা হয়েছে।
কাতারে আবিষ্কৃত দুর্গগুলোর মধ্যে মুরওয়াব দুর্গই সবচেয়ে প্রাচীন। আগুনে পুড়ে ধ্বংস হয়ে যাওয়া একটি প্রাচীন দুর্গের ধ্বংসাবশেষের উপর এ দুর্গটি নির্মাণ করা হয়। দুর্গটি আয়তক্ষেত্রাকার। মনে করা হয় যে, পূর্বে এটিকে একটি বসবাসের প্রাসাদ হিসাবে ব্যবহার করা হত। আব্বাসীয় আমলে মধ্যপ্রাচ্যের অন্যান্য স্থানে বসবাসের জন্য যেসব প্রাসাদ গড়ে তোলা হয়েছিল তার সাথে এর বেশ মিল রয়েছে। দূর্গের কেন্দ্রে রয়েছে একটি বড় উঠান, যার সাথে বারোটি আয়তাকার কক্ষে প্রবেশের দরজা সংযুক্ত আছে। দুর্গের প্রবেশপথটি এর উত্তর প্রান্তে অবস্থিত। এটি ৪.৬ ফুট চওড়া। পাথর ও কাদামাটি ব্যবহার করে দুর্গটির দেয়াল নির্মাণ করা হয়।
সন্ত্রাসের বিরুদ্ধে যুদ্ধ

সন্ত্রাসবাদের বিরুদ্ধে যুদ্ধ বা সন্ত্রাসের বিরুদ্ধে যুদ্ধ হল যুক্তরাষ্ট্র ও এর অন্যান্য মিত্র দেশের দ্বারা সূচিত একটি যুদ্ধাভিযান যার উদ্দেশ্য হল সন্ত্রাসী গোষ্ঠীগুলোকে অপসারণ করা ও যে সকল দেশ সন্ত্রাসবাদের পৃষ্ঠপোষকতা করে তাদেরকে শাস্তি দেওয়া। এটি বর্তমানে শীতল যুদ্ধের পরিবর্তে ব্যবহৃত হচ্ছে। যুক্তরাষ্ট্রের প্রাক্তন রাষ্ট্রপতি জর্জ ডব্লিউ বুশের দাবি ছিল যে, উত্তর কোরিয়া, কিউবা, ইরান, ইরাক, সিরিয়া আর লিবিয়া (যা এক্সিস অব এভিল বা দুষ্টের কেন্দ্র বলেও পরিচিত) ছিল যুক্তরাষ্ট্র ও তার মিত্র দেশগুলোর জন্য সরাসরি হুমকিস্বরূপ। পরিভাষাটি মূলত জঙ্গি ইসলামপন্থী ও আল-কায়েদাকে বিশেষভাবে কেন্দ্র করে ব্যবহৃত হত।
যুক্তরাষ্ট্রের প্রাক্তন রাষ্ট্রপতি বারাক ওবামার প্রশাসন এই পরিভাষাটির পরিবর্তে "Overseas Contingency Operation" (ওভারসিজ কন্টিঞ্জেন্সি অপারেশন) বা "সম্ভাব্য অনিশ্চিত বৈদেশিক সশস্ত্র অভিযান" পরিভাষাটি ব্যবহারের পক্ষপাতি।
বানৌজা তল্লাশী

বাংলাদেশ নৌবাহিনী জাহাজ (সংক্ষেপেঃ বানৌজা) তল্লাশী বাংলাদেশ নৌবাহিনীর দর্শক-শ্রেণীর একটি জরিপ জাহাজ। জাহাজটিকে ওয়ান২ত্রি নেভাল আর্কিটেক্ট, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে সক্ষম।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায় ১০ ফেব্রুয়ারি, ২০২০ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ২টি জরিপ জাহাজ নির্মাণের চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ওয়ান২ত্রি নেভাল আর্কিটেক্ট, অস্ট্রেলিয়া। জাহাজ দুটি নির্মাণে প্রয়োজনীয় সরঞ্জাম ও উপকরণ সরবরাহ করে গ্রেড ওয়ান মেরিন শিপইয়ার্ড, মালয়েশিয়া। সম্পূর্ণ প্রজেক্ট ডিজাইন, সাপ্লাই এবং লজিস্টিক ম্যানেজমেন্ট সম্পন্ন করে গোল্ডেন মেরিটাইম টেকনোলজি, ঢাকা। নির্মাণকাজ শেষে ৫ নভেম্বর, ২০২০ সালে বানৌজা তল্লাশী নৌবাহিনীতে কমিশন লাভ করে। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা তল্লাশী জাহাজটির দৈর্ঘ্য , প্রস্থ এবং গভীরতা । এটি দেশীয় প্রযুক্তিতে খুলনা শিপইয়ার্ডে নির্মিত হয়। জাহাজটিতে রয়েছে ২টি ক্যাটারপিলার ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। সেন্সর এবং কার্যপদ্ধতি হিসেবে প্রতিটি জাহাজে থাকবে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
বানৌজা দর্শক

বাংলাদেশ নৌবাহিনী জাহাজ (সংক্ষেপেঃ বানৌজা) দর্শক বাংলাদেশ নৌবাহিনীর দর্শক-শ্রেণীর একটি জরিপ জাহাজ। জাহাজটিকে ওয়ান২ত্রি নেভাল আর্কিটেক্ট, অস্ট্রেলিয়া এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে সক্ষম।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্য পরিচালনা করতে এসকল জাহাজের প্রয়োজনীয়তা পরিলক্ষিত হয়। এরই ধারাবাহিকতায় ১০ ফেব্রুয়ারি, ২০২০ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যকার ২টি জরিপ জাহাজ নির্মাণের চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ওয়ান২ত্রি নেভাল আর্কিটেক্ট, অস্ট্রেলিয়া। জাহাজ দুটি নির্মাণে প্রয়োজনীয় সরঞ্জাম ও উপকরণ সরবরাহ করে গ্রেড ওয়ান মেরিন শিপইয়ার্ড, মালয়েশিয়া। সম্পূর্ণ প্রজেক্ট ডিজাইন, সাপ্লাই এবং লজিস্টিক ম্যানেজমেন্ট সম্পন্ন করে গোল্ডেন মেরিটাইম টেকনোলজি, ঢাকা। নির্মাণকাজ শেষে ৫ নভেম্বর, ২০২০ সালে বানৌজা দর্শক নৌবাহিনীতে কমিশন লাভ করে। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা দর্শক জাহাজটির দৈর্ঘ্য , প্রস্থ এবং গভীরতা । এটি দেশীয় প্রযুক্তিতে খুলনা শিপইয়ার্ডে নির্মিত হয়। জাহাজটিতে রয়েছে ২টি ক্যাটারপিলার ডিজেল ইঞ্জিন। যার ফলে জাহাজটি সর্বোচ্চ গতিতে চলতে সক্ষম। সেন্সর এবং কার্যপদ্ধতি হিসেবে প্রতিটি জাহাজে থাকবে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে: